Αυτό το λήμμα αφορά το επαγγελματικό τμήμα καλαθοσφαίρισης ανδρών του Αιόλου Τρικάλων.  Για τον ευρύτερο σύλλογο, δείτε: Α.Ο. Αίολος Τρικάλων.  

Τα **Trikala Basketball Club** ήταν ελληνικός αθλητικός σύλλογος που δραστηριοποιείται στην πόλη των Τρικάλων, στον ομώνυμο νομό, όπου και βρισκόταν η έδρα του, το Δημοτικό Κλειστό Γυμναστήριο Τρικάλων. Αγωνιζόταν με χρώματα το κόκκινο, το μπλε και το λευκό όπως και ο Α.Ο. Τρίκαλα.

Αποτελούσε ουσιαστικά το επαγγελματικό ανδρικό τμήμα καλαθοσφαίρισης του Α.Ο. Αίολος Τρικάλων (έτος ίδρυσης 1993), το οποίο άλλαξε την επωνυμία και το σήμα του το 2012, τη χρονιά που έλαβε νομική υπόσταση επαγγελματικού συλλόγου (Κ.Α.Ε.) μετά την άνοδό του στις ανώτατες εθνικές κατηγορίες. Παράλληλα, το ερασιτεχνικό γυναικείο τμήμα και τα τμήματα υποδομών εξακολουθούν να εμφανίζονται στις διάφορες διοργανώσεις ως «Αίολος Τρικάλων».

Η δημιουργία της Κ.Α.Ε.
-----------------------

Δείτε επίσης: Α.Ο. Αίολος Τρικάλων και Α.Σ. Τρίκαλα 2000
Το καλοκαίρι του 2012, οι ιθύνοντες του Α.Ο. Τρικάλων, ο οποίος μόλις είχε ανέλθει στην Α2 Εθνική Κατηγορία, αποφάσισαν να προχωρήσουν στη μετονομασία του επαγγελματικού πλέον ανδρικού τμήματος σε Τρίκαλα BC. Τόνισαν δε μέσω της αλλαγής του σήματος της συγγένειας του συλλόγου με την επιφανέστερη ποδοσφαιρική ομάδα της πόλης, του Α.Ο. Τρίκαλα, προκειμένου να δέσουν ευκολότερα τους ντόπιους φιλάθλους συναισθηματικά με το σύλλογο. Εκτός από αυτές τις ομάδες, τα Τρίκαλα BC, αποτελούν κατά κάποιο τρόπο συνέχεια μιας άλλης τρικαλινής ομάδας που είχε διακριθεί πριν ελάχιστα χρόνια στην Α1 Εθνική Κατηγορία και που έσβησε ολοκληρωτικά λόγω οικονομικών προβλημάτων, του Α.Σ. Τρίκαλα 2000. Μάλιστα, σημαντικό μέρος του τότε ρόστερ της ομάδας συνέθεταν αθλητές που είχαν ανεβάσει τον τελευταίο στην κορυφαία κατηγορία.

Ιστορική αναδρομή
-----------------

#### 2012-2013

Με την νέα ονομασία που υιοθετήθηκε τον Σεπτέμβριο του 2012, η ομάδα καλαθοσφαίρισης **Τρίκαλα BC** ξεκίνησε μια νέα αγωνιστική πορεία. Ο προπονητής της περασμένης επιτυχημένης περιόδου, Γιάννης Τζήμας, ανανέωσε το συμβόλαιό του. Στα πλαίσια του Πρωταθλήματος της Α2 Εθνικής, αν και δεν διέθετε πείρα στις συνθήκες της κατηγορίας, η ομάδα των Τρικάλων ισοβάθμισε με τη Νέα Κηφισιά και το Φιλαθλητικό Ζωγράφου στον τελικό βαθμολογικό πίνακα της περιόδου 2012-13 (21 νίκες και 5 ήττες απολογισμός). Βάσει των επόμενων κριτηρίων κατάταξης έχασε την πρωτιά, ωστόσο εξασφάλισε την άνοδο στην κορυφαία κατηγορία της ελληνικής καλαθοσφαίρισης ως δευτεραθλητής. Η άνοδος εξασφαλίστηκε έπειτα από νίκη της ομάδας στον τελευταίο αγώνα της χρονιάς με την ομάδα του Παγκρατίου, την οποία νίκησε στην έδρα της με σκορ 100-85. Αξιοσημείωτα, πολλοί από τους συντελεστές της επιτυχίας αυτής, ήταν τα ίδια πρόσωπα που ανέβασαν τον Α.Σ. Τρίκαλα 2000 στην Α1 Εθνική λίγα χρόνια νωρίτερα: Τζήμας στον πάγκο και οι αθλητές Ν. Κακλαμάνος, Τ. Χαρισμίδης, Γ. Λεπενιώτης, Γ. Φούντας, Ν. Τσούτσος, Ν. Κατσαρές. Κορυφαίος σκόρερ της περιόδο για την ομάδα αναδείχθηκε ο Νίκος Κακλαμάνος (378 πόντοι, 26 παιχνίδια, 14,54 κατά μ.ό.) ακολουθούμενος από τον Τάσο Χαρισμίδη (300 πόντοι, 25 παιχνίδια, 12 κατά μ.ό.) και το Σωτήρη Γκιουλέκα (293 πόντοι, 26 παιχνίδια, 11,27 κατά μ.ό.).

Στα πλαίσια του θεσμού του Κυπέλλου Ελλάδος, τα Τρίκαλα συμμετείχαν σε τρεις συνολικά αγώνες, περνώντας επιτυχώς τα εμπόδια του Ερμή Λαγκαδά (89-71)  και του ΠΑΟΚ (70-66). Εν τέλει ηττήθηκε με σκορ 65-70 από τον Κ.Α.Ο. Δράμας ολοκληρώνοντας τις υποχρεώσεις του στη διοργάνωση.

#### 2013-2014

Η νέα αγωνιστική περίοδος, 2013-14, βρίσκει την ομάδα των Τρικάλων για πρώτη φορά στην Α1 Εθνική Κατηγορία. Μετά την πετυχημένη παρουσία του Γιάννη Τζήμα στη θέση του προπονητή της ομάδας καλαθοσφαίρισης, την τεχνική ηγεσία ανέλαβε τον Αύγουστο του 2013 ο Κώστας Φλεβαράκης με άμεσο συνεργάτη τον Κώστα Παπάζογλου και τον Μάκη Αλεξίου. Η αποχώρηση του Τζήμα ωστόσο έλαβε χώρα παρόλο που οι δύο πλευρές είχαν συμφωνήσει να επεκτείνουν τη συνεργασία τους, ενώ συνέπεσε με αρκετές αποχωρήσεις παικτών, οι οποίοι άφησαν αιχμές κατά της διοίκησης της ομάδας για μη καταβολή των χρηματικών ποσών που προβλέπονταν από τα συμβόλαια τους. Κύριο χαρακτηριστικό την νέας αγωνιστικής περιόδου, εκτός της αποχώρησης πολλών Ελλήνων αθλητών της ομάδας, είναι η επιλογή για πρώτη φορά τα τελευταία χρόνια καλαθοσφαιριστών με μη ελληνική υπηκοότητα (όπως είθισται άλλωστε στις ομάδες της Α1 Εθνικής).

Στο αγωνιστικό κομμάτι, ο σύλλογος συγκέντρωσε 9 νίκες και 17 ήττες, καταλαμβάνοντας στο τέλος της κανονικής περιόδου την 11η θέση σε σύνολο 14 ομάδων. Με τον τρόπο αυτό εξασφάλισε την παραμονή του στην κατηγορία, ωστόσο δεν απέκτησε το δικαίωμα να βελτιώσει τη θέση του μέσω της διαδικασίας των Playoffs. Ο παίκτης των Τρικάλων με την μεγαλύτερη συγκομιδή πόντων ήταν ο Αμερικανός Κρις Έβανς (412 πόντοι, 25 παιχνίδια, 16,48 κατά μ.ό.), με τον Αμερικανοτζαμαϊκανό Πάτρικ Γιουίν (336 πόντοι, 26 παιχνίδια, 12,92 κατά μ.ό.) να ακολουθεί. Στη διοργάνωση του Κυπέλλου αγωνίστηκε σε ένα μόλις παιχνίδι, γνωρίζοντας την ήττα στην 1η Αγωνιστική της Β' Φάσης από τον Ίκαρο Χαλκίδας με σκορ 78-74.

#### 2014-2015

Τον Ιούνιο του 2014 ο Φλεβαράκης υπέγραψε νέο μονοετές συμβόλαιο με τα Τρίκαλα για να συνεχίσει το έργο του στη θέση του προπονητή. Η απόδοση της ομάδας στη διάρκεια της κανονικής περιόδου 2014-15 δεν έπιασε υψηλά στάνταρντς, ωστόσο κατάφερε να τερματίσει πάνω από τη ζώνη του υποβιβασμού και ειδικότερα στη 12η θέση. Σημείωσε 8 νίκες σε 26 αγώνες, δύο περισσότερες από τον Πανελευσιανιακό που τερμάτισε στην προτελευταία θέση. Τους περισσότερους πόντους για το σύλλογο συγκέντρωσε ο Σέρβος Σλάβεν Τσούπκοβιτς (321 πόντοι, 26 παιχνίδια, 12,35 κατά μ.ό.), ακολουθούμενος από τους Αμερικανούς Τζάστιν Ίνγκραμ (317 πόντοι, 26 παιχνίδια, 12,19 κατά μ.ό.) και Άλεξ Χάρις (227 πόντοι, 14 παιχνίδια, 16,21 κατά μ.ό.). Ο Χάρις ήταν επίσης ο παίκτης με τη μεγαλύτερη ευστοχία στα τρίποντα στο σύνολο των ομάδων του Πρωταθλήματος (50%), ενώ ο Ίνγκραμ ήταν δεύτερος στον αντίστοιχο στατιστικό πίνακα για τις βολές (91,67% ευστοχία).

Σε ό,τι αφορά το Κύπελλο Ελλάδος, η ομάδα των Τρικάλων απεκλεισε στην πρεμιέρα της Β' Φάσης τον Αετό Αθηνών, για να αποχαιρετήσει με τη σειρά της τη διοργάνωση στη 2η Αγωνιστική της Β' Φάσης, κατόπιν ήττας από τον Κόροιβο Αμαλιάδας με σκορ 69-64.

#### 2015-2016

Τον Ιούλιο του 2015 ο Φλεβαράκης ανανέωσε το συμβόλαιό του για τρίτη χρονιά με τη θεσσαλική ομάδα. Το Πρωτάθλημα της περιόδου 2015-16 οργανώθηκε με τη συμμετοχή 14 ομάδων, με τα Τρίκαλα να ολοκληρώνουν τις αγωνιστικές τους υποχρεώσεις στην 9η θέση της τελικής βαθμολογίας. Παρατηρήθηκε τριπλή ισοβαθμία ανάμεσα στις ομάδες που είχαν συγκεντρώσει από 9 νίκες και 17 ήττες: τα Τρίκαλα, τον Απόλλωνα Πατρών και το Λαύριο. Βάσει των μεταξύ τους αποτελεσμάτων, ωστόσο, τα Τρίκαλα κατατάχθηκαν υψηλότερα από τους άλλους δύο συλλόγους. Η θέση αυτή ήταν μακριά από τη ζώνη του υποβιβασμού, εντούτοις σήμαινε και πως η ομάδα έμενε εκτός Play-offs. Στα μέσα Απριλίου σημειώθηκε και αλλαγή προπονητή, καθώς ο Φλεβαράκης ανέλαβε ομάδα της Πολωνίας, δίνοντας τη σκυτάλη στον μέχρι τότε συνεργάτη του, Κώστα Παπάζογλου. Τους περισσότερους πόντους στη διάρκεια της χρονιάς συγκέντρωσε ο Βρετανός Όβι Σόκο (313 πόντοι, 19 παιχνίδια, 16,47 κατά μ.ό.), ενώ δεύτερος παραγωγικότερος παίκτης ήταν ο συμπατριώτης του, Τζάστιν Ρόμπινσον (296 πόντοι, 24 παιχνίδια, 12,33 κατά μ.ό.).

Στη διοργάνωση του Κυπέλλου Ελλάδος, τα Τρίκαλα διαγωνίστηκαν στις τρεις αγωνιστικές της Β' Φάσης. Συγκεκριμένα νίκησαν εκτός έδρας το Περιστέρι με σκορ 79-100  και έπειτα απέκλεισαν και την ομάδα του Ηρακλή με σκορ 66-78. Τελικά έμειναν εκτός συνέχειας έχοντας ηττηθεί με σκορ 82-67 από το Φάρο Κερατσινίου.

Το καλοκαίρι του 2016 η διοίκηση της Κ.Α.Ε. ήρθε σε αντιπαράθεση με τον ερασιτέχνη Αίολο Τρικάλων για ζητήματα που αφορούν τις ωφειλές της ομάδας προς το δημόσιο. Παρόλο που η ομάδα πέτυχε την καλύτερη της αγωνιστικά θέση μέχρι σήμερα, το μέλλον της στην κορυφαία κατηγορία κρίνεται αβέβαιο.

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2012-13 | 2 | Α2 Εθνική | 2 | - | 21-5 | - | - | Νίκος Κακλαμάνος | 3η - Β' Φάσης | 3 | - | - | - |
| 2013-14 | 1 | Α1 Εθνική | 11 | - | 9-17 | - | - | Κρις Έβανς | 1η - Β' Φάσης | 1 | - | - | - |
| 2014-15 | 1 | Α1 Εθνική | 12 | - | 8-18 | - | - | Σλάβεν Τσούπκοβιτς | 2η - Β' Φάσης | 2 | - | - | - |
| 2015-16 | 1 | Α1 Εθνική | 9 | - | 9-17 | - | - | Όβι Σόκο | 3η - Β' Φάσης | 3 | - | - | - |
| 2016-17 | 1 | Α1 Εθνική | 10 | - | 10-16 | - | - | Κέλσι Μπάρλοου | Φάση των 16 | 1 | - | - | - |
| 2017-18 | 1 | Α1 Εθνική | 14 | - | 4-22 |  |  |  |  | 0 | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Γιώργος Αφεντουλίδης |
|  | Βασίλης Αγγελακόπουλος |
|  | Μιχάλης Γιαννακίδης |
|  | Σωτήρης Γκιουλέκας |
|  | Χρήστος Δεληγιάννης |
|  | Νίκος Κακλαμάνος |
|  | Νίκος Κατσαρές |
|  | Γιώργος Λεπενιώτης |
|  | Σωτήρης Μανωλόπουλος |
|    | Μάριος Ματαλών |
|  | Ντίνος Νικολόπουλος |
|   | Στηβ Πάνος |
|  | Γιάννης Παπαχρήστος |
|  | Στέλιος Πουλιανίτης |
|  | Άγγελος Τσαγκαράκης |
|  | Γιώργος Τσιάρας |
|  | Νίκος Τσούτσος |
|  | Γιώργος Φούντας |
|  | Βασίλης Τζιοβάρας |

 | 

| Εθν | Ονοματεπώνυμο |
| --- | --- |
|  | Κουάμε Αλεξάντερ |
|  | Τζέρεμι Γκρέιτζερ |
|  | Κρις Έβανς |
|  | Τζάστιν Ίνγκραμ |
|  | Μάικ Κάφεϊ |
|  | Ντεμέτριους Κόντζερ |
|  | Κέλσι Μπάρλοου |
|  | Νέιθαν Μπόουι |
|  | Μπράντον Μπράουν |
|  | Ριτζέρ Ντάουελ |
|  | Πολ Τζόουνς |
|  | Τζάστιν Τιγκ |
|  | Μπράιαν Τρέισι |
|  | Άλεξ Χάρις |
|  | Ντέιβιντ Χότον |
|   | Πάτρικ Γιουίν |
|  | Τζάστιν Ρόμπινσον |
|  | Όβι Σόκο |
|  | Κένεθ Κάντζι |
|   | Τζέι Αρ Κάντουγκαν |
|  | Στεφάν Περούνιτσιτς |
|  | Ούρος Πέτροβιτς |
|  | Σλάβεν Τσούπκοβιτς |
|  | Γκιλβίντας Μπιρούτα |
|  | Ολεξάντερ Λίποβι |

 |

Παραπομπές
----------

1. ↑  «Στο Κατσιμήδου οι «Σακαφλιάδες»», άρθρο στον ιστότοπο OnSports.gr, 26 Φεβρουαρίου 2012.
2. ↑  «Εξασφάλισε την άνοδο στην Α2 ο Αίολος Τρικάλων»[*νεκρός σύνδεσμος*], άρθρο στον ιστότοπο SentraGoal.gr, 25 Μαρτίου 2012.
3. ↑  «Τέλος ο Αίολος, Τρίκαλα ξανά», άρθρο στον ιστότοπο Sport24.gr, 11 Σεπτεμβρίου 2011.
4. ↑  «Μετονομάστηκε σε Τρίκαλα BC», άρθρο στον ιστότοπο OnSports.gr, 11 Σεπτεμβρίου 2012.
5. ↑  «Ήρθε... φυσιολογικά η Α2 στον Αίολο»[*νεκρός σύνδεσμος*], συνέντευξη του προπονητή Γιάννη Τζήμα στον ιστότοπο ThessaliaNews.gr, 26 Μαρτίου 2012.
6. ↑  «Τζήμας… και του χρόνου!» Αρχειοθετήθηκε 2012-07-19 στο Wayback Machine. άρθρο στον ιστότοπο SuperBasket.gr, 17 Ιουλίου 2012.
7. ↑  «Εν μέσω αποθέωσης η άνοδος στην Α1 κατηγορία για «Aries Τρίκαλα B.C.»» Αρχειοθετήθηκε 2014-09-03 στο Wayback Machine. άρθρο στον ιστότοπο TrikalaNews.gr, 27 Απριλίου 2013.
8. ↑  «Τρίκαλα BC: Φιέστα ανόδου», άρθρο στον ιστότοπο OnSports.gr, 20 Μαΐου 2013.
9. ↑  «Στην Α1 και πάλι η ομάδα μπάσκετ των Τρικάλων "Aries Τρίκαλα BC"» Αρχειοθετήθηκε 2016-03-05 στο Wayback Machine. άρθρο στον ιστότοπο Kalabakacity.gr (αναδημοσίευση), 27 Απριλίου 2013.
10. ↑  «Trikala BC: Regular Season 2012-2013 Stats»[*νεκρός σύνδεσμος*], πληροφορίες στον ιστότοπο (Galanis) SportsData.gr.
11. ↑  «Κύπελλο: Αποτελέσματα Α' Φάσης», άρθρο στον ιστότοπο InfoBasket.gr, 15 Σεπτεμβρίου 2012.
12. ↑  «Μπάσκετ: Ο Αίολος Τρικάλων απέκλεισε τον ΠΑΟΚ στο Κύπελλο!»[*νεκρός σύνδεσμος*], άρθρο στον ιστότοπο της εφημερίδας «Ναυτεμπορική», 22 Σεπτεμβρίου 2012.
13. 1 2  «Κύπελλο Ελλάδος Ανδρών 2012-13», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
14. ↑  «Τρίκαλα-ΚΑΟΔ 65-70», άρθρο στον ιστότοπο Sport24.gr, 29 Σεπτεμβρίου 2012.
15. ↑  «Στα Τρίκαλα ο Φλεβαράκης», άρθρο στον ιστότοπο Gazzetta.gr, 23 Αυγούστου 2013.
16. ↑  «Τρίκαλα BC: Τα λένε με Τζήμα», άρθρο στον ιστότοπο OnSports.gr, 9 Αυγούστου 2013.
17. ↑  «Τρίκαλα BC: «Προσβλητικές απαιτήσεις»», άρθρο στον ιστότοπο OnSports.gr, 6 Αυγούστου 2013.
18. ↑  «Τρίκαλα BC: Αλλαγή σκηνικού για Παπαχρήστο», άρθρο στον ιστότοπο OnSports.gr, 7 Αυγούστου 2013.
19. ↑  «Τρίκαλα BC: Στατιστικά Παικτών 2013-2014», πληροφορίες στον επίσημο ιστότοπο του Ε.Σ.Α.Κ.Ε.
20. ↑  «Στο νήμα ο Ίκαρος», άρθρο στον ιστότοπο του ΣΠΟΡ FM, 21 Σεπτεμβρίου 2013.
21. ↑  «Πρόκριση του Ίκαρου Χαλκίδας, 78-74 τα Τρίκαλα», άρθρο στον ιστότοπο EviaPortal.gr, 22 Σεπτεμβρίου 2013.
22. ↑  «Συνεχίζει στα Τρίκαλα ο Φλεβαράκης», άρθρο στον ιστότοπο Contra.gr, 23 Ιουνίου 2014.
23. ↑  «Τρίκαλα BC: Στατιστικά Παικτών 2014-2015», πληροφορίες στον επίσημο ιστότοπο του Ε.Σ.Α.Κ.Ε.
24. ↑  «Στατιστικά Κορυφαίων Παικτών 2014-2015», πληροφορίες στον επίσημο ιστότοπο του Ε.Σ.Α.Κ.Ε.
25. ↑  «Πρόκριση για τα Τρίκαλα BC Aries» Αρχειοθετήθηκε 2014-09-30 στο Wayback Machine. άρθρο στον ιστότοπο Sportrikala.gr, 24 Σεπτεμβρίου 2014.
26. ↑  «Πέρασαν από του Στρέφη και πάνε Αμαλιάδα τα Τρίκαλα!»[*νεκρός σύνδεσμος*], άρθρο στον ιστότοπο SentraGoal.gr, 24 Σεπτεμβρίου 2014.
27. ↑  «Κόροιβος Αμαλιάδας - Τρίκαλα BC 69-64», άρθρο στον ιστότοπο Gazzetta.gr, 28 Σεπτεμβρίου 2014.
28. ↑  «Aνανέωσε ο Φλεβαράκης με τα Τρίκαλα», άρθρο στον ιστότοπο Gazzetta.gr, 31 Ιουλίου 2015.
29. ↑  «Στην Κόζαλιν ο Φλεβαράκης», άρθρο στον ιστότοπο Sport24.gr, 14 Απριλίου 2015.
30. ↑  «Τρίκαλα BC: Στατιστικά Παικτών 2015-2016», πληροφορίες στον επίσημο ιστότοπο του Ε.Σ.Α.Κ.Ε.
31. ↑  «Περιστέρι-Τρίκαλα 79-100», άρθρο στον ιστότοπο Sdna.gr, 25 Σεπτεμβρίου 2015.
32. ↑  «Ασταμάτητος ο Φάρος στο Κύπελλο!»[*νεκρός σύνδεσμος*], άρθρο στον ιστότοπο Sdna.gr, 28 Σεπτεμβρίου 2015.
33. ↑  «Στους «8» ο Φάρος Κερατσινίου, 82-67 τα Τρίκαλα»[*νεκρός σύνδεσμος*], άρθρο στον ιστότοπο NovaSports.gr, 30 Σεπτεμβρίου 2016.
34. ↑  ««Τρελαίνει» κόσμο ο Φάρος!», άρθρο στον ιστότοπο του ΣΠΟΡ FM, 30 Σεπτεμβρίου 2016.
35. ↑  «Ο Φρύδας μίλησε για τα οικονομικά προβλήματα των Τρικάλων, που κινδυνεύουν», άρθρο στον ιστότοπο Sport24.gr, 1 Αυγούστου 2016.
36. ↑  «"Εμφύλιος" στα Τρίκαλα», άρθρο στον ιστότοπο Sport24.gr, 3 Αυγούστου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Τρίκαλα BC, επίσημος ιστότοπος του συλλόγου.
* Τρίκαλα BC, παρουσίαση και στατιστικά του συλλόγου στον επίσημο ιστότοπο του Ε.Σ.Α.Κ.Ε.
* Τρίκαλα BC, επίσημος λογαριασμός στο Facebook.
* Τρίκαλα BC, επίσημος λογαριασμός στο Twitter.
* Τρίκαλα BC, επίσημος λογαριασμός στο YouTube.
* Κλειστό Γυμναστήριο Τρικάλων Αρχειοθετήθηκε 2016-11-15 στο Wayback Machine. πληροφορίες στον ιστότοπο Gipeda.gr.